Rais Magufuli amekemea tabia ya watu kufanya mzaha na kutisha wengine kupitia mitandao ya kijamii

Kabla na hata baada ya Majaliwa kuzungumza hii leo, kumekuwa na mijadala mikubwa mitandaoni pamoja na wanasiasa wa upinzani ambao wamekuwa wakitilia shaka uwazi wa taarifa kutoka serikali ya nchi hiyo. 

Tanzania ikiwa ni Muungano wa nchi mbili ina wizara mbili za Afya, moja ikishughulika na Zanzibar na nyengine ikishughulikia Tanzania Bara. 

Mara ya mwisho kwa upande wa bara kutoa taarifa juu ya maambukizi mapya na vifo ilikuwa ni Jumatano ya wiki iliyopita (Aprili 22) na toka hapo ndiyo taarifa mpya imetoka hii leo. 

Ijumaa ya Aprili 24 Waziri wa Afya Ummy Mwalimu wa Tanzania bara alitangaza wagonjwa 37 kupona. Kufikia sasa idadi rasmi ya waliopona nchini humo ni 167. 

Kwa upande wa pili wa Zanzibar umetangaza takwimu mpya za maambukizi mara mbili, Ijumaa ya wiki iliyopita wagonjwa 15 na Jumanne wiki hii wagonjwa saba.  

Idadi rasmi ya vifo iliyotangazwa leo ni 16 huku Waziri Mkuu Majaliwa akisisitiza kuwa si wote wanaokufa ni kutokana na corona.

Hali hiyo imepokelewaje? 

Hayo yanajiri huku katika siku za hivi karibuni watu pamoja na wanaharakati wakituma picha za video mitandaoni zikionesha wanaodaiwa kufariki kutokana na corona wakizikwa nchini humo, hali inayozua wasiwasi kwa baadhi ya watu kuwa kuna ongezeko la wagonjwa na vifo ambavyo havijaripotiwa rasmi. 

Mwandishi wa habari na mwanaharakati nchini Tanzania Bi Maria Sarungi kupitia mtandao wake wa Twitter kabla ya Waziri Mkuu kutangaza takwimu mpya alisisitiza kuwa wananchi wanaweza kuhimili ukweli. 

"Watanzania siyo watoto, na ni wazo potofu kudhani kuwa kuficha takwimu eti inasaidia kutotupa hofu! Kimya huzidisha hofu kwa sababu ni dhahiri ugonjwa wa #coronavirus unaleta athari zilizowazi katika jamii! Tuambiwe ukweli…" ameandika Bi Sarungi. 

Baada ya Majaliwa kuzungumza akaandika: "Safi, ni vyema kuendelea kutoa takwimu - hili ni jambo muhimu sana! MSIACHE!..." 

Kiongozi wa chama cha upinzani nchini humo cha ACT-Wazalendo Zitto Kabwe ambaye... \n\nNipe kichwa kizuri cha makala hapo juu.
Virusi vya Corona: Maswali yaibuka juu ya uwazi wa taarifa za corona Tanzania